Նրա խոսքով՝ ծխելու դեմ պայքարն առողջապահության ամենակարեւոր ուղղություններից մեկն է, քանի որ ծխելուց հրաժարվելն օգնում է կանխարգելել մի շարք հիվանդություններ, որոնց բուժումը դժվար եւ թանկ է: Տուգանքները ծխելու դեմ պայքարի մեթոդներից մեկն են. դրանց խնդիրը չթույլատրված վայրերում ծխելն արգելելն է եւ մարդկանց պասիվ ծխելուց պաշտպանելը: Տույժերի չափը պետք է լինի այնպիսին, որ մարդիկ չցանկանան խախտել օրենքը եւ ծխել չթույլատրված վայրում: